Å logge inn er en fremgangsmåte for å komme inn til offentlige tjenester. Når du er logget inn kan du få informasjon som det offentlige har registrert om deg, og du kan sende inn skjema til stat og kommune.
Skriv inn mobilnummeret ditt, uten mellomrom. Skriv inn din fødselsdato, uten mellomrom, vanligvis 6 siffer. Klikk på NESTE eller klikk på enterknappen på tastaturet ditt.
Du har nå logget inn til NAV sine tjenester. Navnet ditt kommer frem. Du kan finne informasjon om deg selv, endre opplysninger eller sende inn skjema som du finner her.
Trenger du hjelp til innlogging kan du finne hjelp fra nettsiden til Norge.no. Du kan lese selv på hjelpesidene, sende epost eller åpne en nettprat med brukerstøtte fra hjelpesidene. Du kan ringe brukerstøtte på grønt nr. 800 30 300 i åpningstiden, 08.00 – 15.30.